paragraph_text: 1465. Juraj Lukačević je sklopio ugovor o gradnji druge crkve, u Salima, danas župna crkva Uznesenja Marijina. No za razliku od crkve u Zaglavu, saljska se crkva nije sačuvala u izvornom obliku. 1581. srušeno joj je svetište i znatno je pregrađena. Od Lukačevićeve crkve ostali su sačuvani zidovi crkvene lađe i svoda, okrugli prozor i sporedna vrata u gotičkom slogu.